**Aguona**

Viskas buvo susitelkę ten, o aplinkui nebuvo nieko. Nei laiko, nei kosmoso, nei karščio ar šalčio, gėrio ir blogio taip pat nesimatė. Net džiaugsmo nebuvo! Liūdesiu esamosios būsenos taip pat negalėtum pavadinti. Nieko… Vakuumas. Atrodo, net žemės nebuvo. Tačiau JI veržės pro seną tamsumą.

Jau aštuonias dienas JOS menkas kūnelis stiebėsi į pražūtį. Nuo įtampos drebantis JOS šešėlis troško prasiveržti pro karčią nebūtį ir išvysti dangų. Aplink esanti, nors tiksliau - nesanti, erdvė smelkėsi į JĄ baime.

- Pavargau,- atsiduso Ji.

- Dar keli milimetrai, ir tu būsi ten,- ramino JĄ nežinia iš kur atsiradęs balsas.

Visose JOS gyslose tekėjo ryžtas ir noras tapti kažkuo kitu. Tačiau dar trūko lengvumo… To lengvumo, kurį galima rasti tik tarp skraidančio paukščio pluksnų arba šokančios merginos plaukuose.

* Jau jaučiu orą!- sušuko JI uždusus.

Alkano vilko greičiu JI pasiekė apšviestąją grumsto pusę...

Bandydama paliesti dangu JI užsidegė... Užsiliepsnojo taip ryškiai, kad rodos net debesys virš JOS nusidažė krauju!

* Taip! Taip!!!- džiaugsmingai krykštė JI.

Ir tada...

... Išnyko...

 Dangui JĄ priminė tik skausmingai juodos ašaros, skambančios ant žemės.

**Deimantė Dambrauskaitė, 11m klasė**

Klaipėdos Vydūno vidurinė mokykla